《游仙曲为张真人羽化而作 其一》
宋代·王称

祥云凝素华，初景丽璇霄。羽驾集万灵，上下何飘飖。

要眇笙鹤音，和以空仙谣。尘缘一洗脱，顿觉神形超。

下士盼末光，长跪不可招。回飙洒而至，矫首空云翘。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。